सामान्यत: लघुकथा में कथा का विस्तृत परिवेश एवं बदलती परिस्थितियों का विस्तृत विवरण देना संभव नहीं होता। इसके लिए लघुकथाकार जिन विभिन्न कौशलों का उपयोग करता है, उसमें संवाद–प्रायण का महत्त्वपूर्ण योगदान है। यदि लघुकथा के संवाद कथा के परिवेश को तथा बदलती कथात्मक परिस्थितियों के द्योतक तथ्यों को संकेतात्मक या प्रतीकात्मक रूप में समाहित करते हैं, तो वे लघुकथाकार को बहुत सारे विवरणों को देने से बचाते हैं और लघुकथा की गुणवत्ता बढ़ाने में सहायक होते हैं।